als_Latn dik_Latn sag_Latn
Stoichkov: Ronaldo është i obsesionuar me MessinPublikuar 2 weeks ago në Telegrafi
Superylli portugez, i cili ka shënuar 41 gola në 39 ndeshje të të gjitha garave, ka pasur një rënie në formë në vitin 2015, teksa ka shënuar vetëm dy gola në shtatë ndeshjet e kampionatit.
Sulmuesi madrilen u kritikua shumë javëve të fundit dhe gjithashtu vendosi të mos e festonte golin e bashkëlojtarit të tij, Gareth Bale, kundër Levantes të dielën. Këtë gjë e ka vërejtur Stoichkov, i cili ka lëshuar disa kritika ndaj tij.
“Asnjëherë nuk duhet të inatoseni kur një bashkëlojtar i juaji shënon dhe të mos festosh me skuadrën është si të bësh vetëvrasje, sepse atëherë ju nuk vleni asgjë dhe gjithashtu nuk vleni as për skuadrën”, ka thënë fillimisht Stoichkov.
“Nuk mund të dyshoni në cilësitë e Ronaldos apo Messit. Messi është aty ku duhet të jetë, ndërsa Ronaldo po kalon një kohë të vështirë, mirëpo të gjithë lojtarët kalojnë periudha të tilla. Edhe unë jam vërshëllyer në kohën time. I takon trajnerit të merr vendime dhe të flasë me lojtarët”.
“Ndoshta obsesioni me Messin po ndikon në të, por unë nuk jam brenda kokës së tij. Messi i motivon bashkëlojtarët e tij dhe nëse Ronaldo nuk shënon, kjo gjë ndikon në skuadër”.
“Messi është në nivel me Pelen, Diego Maradonan dhe Johan Cruyffin, dhe ajo çka e inatos Ronaldon është se ai krahasohet vetëm me Messin”, ka shtuar Stoichkov. /Telegrafi/
als_Latn als_Latn als_Latn als_Latn als_Latn als_Latn als_Latn